Id-Direttiva Tal-Kunsill tat-22 ta’ Jannar 1990 li temenda d-Direttiva 79/373/KEE dwar il-kummerċ ta’ għalf kompost



Official Journal L 027 , 31/01/1990 P. 0035 - 0044

Finnish special edition: Chapter 3 Volume 32 P. 0010

Swedish special edition: Chapter 3 Volume 32 P. 0010

CS.ES Chapter 03 Volume 10 P. 16 - 25

ET.ES Chapter 03 Volume 10 P. 16 - 25

HU.ES Chapter 03 Volume 10 P. 16 - 25

LT.ES Chapter 03 Volume 10 P. 16 - 25

LV.ES Chapter 03 Volume 10 P. 16 - 25

MT.ES Chapter 03 Volume 10 P. 16 - 25

PL.ES Chapter 03 Volume 10 P. 16 - 25

SK.ES Chapter 03 Volume 10 P. 16 - 25

SL.ES Chapter 03 Volume 10 P. 16 - 25



Id-Direttiva Tal-Kunsill tat-22 ta’ Jannar 1990 li temenda d-Direttiva 79/373/KEE dwar il-kummerċ ta’ għalf kompost (90/44/KEE) IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 43 tiegħu, Wara li kkunsidra l-proposta mill-Kummissjoni [1], Wara li kkunsidra l-opinjoni tal-Parlament Ewropew [2], Wara li kkunsidra l-opinjoni tal-Kumitat Ekonomiku u Soċjali [3], Billi d-Direttiva 79/373/KEE [4] kif l-aħħar emendata mid-Direttiva 87/235/KEE [5], tistabilixxi r-regoli għall-kummerċ ta’ l-għalf kompost fil-Komunità; Billi taħt il-leġislazzjoni Komunitarja preżenti l-Istati Membri jistgħu, f’ċerti każi, jirrinunzjaw għar-regoli Komunitarji, b’mod partikolari fejn għandu x’jaqsam ma’ l-ittikkettjar u l-għażla ta’ l-ingredjenti; Billi, bl-iskop tat-twettiq tas-suq intern, id-derogi kollha nazzjonali li x’aktarx jinibixxu l-moviment liberu ta’ għalf kompost jew joħolqu kondizzjonijiet mhux egwali ta’ kompetizzjoni għandhom jiġu eliminati; Billi l-metodu l-aktar xieraq ta’ l-eliminazzjoni tad-disparitajiet kollha preżenti li għandhom x’jaqsmu mar-regoli tat-tikkettjar hu li jkun stabbilit — fil-livell Komunitarju — lista tad-dikjarazzjonijiet li, f’kull każ, għandhom jingħataw jew jistgħu jingħataw fuq bażi volontarja mill-persuna responsabbli għat-tikkettjar; Billi, f’dak li għandu x’jaqsam ma’ l-ittikkettjar, l-iskop tad-Direttiva 79/373/KEE hu li jkun assigurat li l-bdiewa li jrabbu l-annimali jkunu informati oġġettivament u b’mod eżatt kemm jista’ jkun dwar il-kompożizzjoni u l-użu ta’ l-għalf; billi hu importanti li jkun assigurat li l-eżattezza tad-dikjarazzjonijiet magħmula tista’ tkun ivverifikata uffiċjalment, skond id-dispożizzjonijiet relevanti stabbiliti fid-Direttiva, fl-istadji kollha tal-kummerċ ta’ l-għalf; Billi d-dikjarazzjoni ta’ l-ingredjenti fl-għalf tikkostitwixxi, f’ċerti każi, punt importanti ta’ l-informazzjoni għall-bdiewa li jrabbu l-annimali; Billi d-determinazzjoni kwantitattiva ta’ l-ingredjenti fl-għalf għall-produzzjoni ta’ l-annimali tikkawża fil-present, f’dak li għandu x’jaqsam mal-verifika, diffikultajiet, l-aktar minħabba n-natura tal-prodotti użati, minħabba l-komplessità tat-taħlitiet magħmula jew minħabba l-metodi tal-fabbrikazzjoni adottati; Billi, għalhekk, huwa xieraq, f’dan l-istadju, li jkun ippreferut, għall-anqas għall-għalf ta’ l-annimali tal-produzzjoni, l-arranġament tad-dikjarazzjoni flessibbli limitat għall-indikazzjoni ta’ l-ingredjenti għall-għalf mingħajr ma tkun iddikjarata l-kwantità tagħhom; billi għandha wkoll tinżamm il-possibilità tal-ħolqien ta’ kategoriji li jagħmluha possibbli li jinġabru taħt isem wieħed diversi ingredjenti; billi minħabba li l-kategoriji ta’ l-ingredjenti ġew stabbiliti mid-Direttiva tal-Kummissjoni 82/475/KEE [6] għal għalf kompost intiż għal annimali miżmuma fid-djar, għandhom ikunu adottati dispożizzjonijiet simili għall-għalf l-ieħor; Billi huma meħtieġa dispożizzjonijiet speċjali għat-tikkettjar ta’ għalf għal annimali fid-dar biex jipprovdu għall-karattru speċjali ta’ dan it-tip ta’ għalf; Billi l-fabbrikanti ta’ għalf kompost għandhom ikunu liberi biex jipprovdu lill-bdiewa li jrabbu l-annimali b’informazzjoni apparti minn dik speċifikament stabbilita fid-Direttiva 79/373/KEE, imma l-provvediment ta’ din l-informazzjoni addizzjonali għandha tkun soġġetta għal ċerti kondizzjonijiet jew restrizzjonijiet sabiex tkun assigurta l-kompetizzjoni ġusta bejn il-fabbrikanti u sabiex ikun assigurat li din l-informazzjoni tkun oġġettiva; Billi d-Direttiva 79/373/KEE issa tippermetti lill-Istati Membri li jeħtieġu li għalf kompost ikun iffabbrikat fuq il-bażi ta’ l-ingredjenti speċifikati jew ikun ħieles minn ċerti ingredjenti; billi l-ostakoli li jirriżultaw minn dawn il-limitazzjonijiet għandhom jiġu eliminati bl-adozzjoni, fuq livell Komunitarju, ta’ lista ta’ l-ingredjenti użati għall-fabbrikazzjoni ta’ għalf kompost u lista ta’ ingredjenti li l-użu tagħhom għandu jkun ipprojbit għal raġunijiet tas-saħħa; Billi l-lista ta’ l-ingredjenti li jistgħu jiġu użati fl-għalf ma tistax tkun eżawrenti minħabba d-diversità kbira ta’ prodotti u prodotti sekondarji li jistgħu jiġu użati, minħabba l-iżvilupp kostanti tat-teknolkoġija ta’ l-ikel u minħabba l-bżonn li l-għażla tal-fabbrikanti ma tkunx limitata; billi huwa suffiċjenti li jitfassal inventarju ta’ l-ingredjenti ewlenija normalment użati fil-fabbrikazzjoni ta’ l-għalf kompost; Billi dak l-inventorju għandu jispeċifika l-ismijiet komuni li għandhom jintużaw biex jinnominaw l-ingredjenti varji u d-deskrizzjonijiet li magħhom għandhom ikunu konformi sabiex jikkwalifikaw għal dawn l-ismijiet; Billi d-deskrizzjoni mogħtija ta’ l-ingredjenti varji tista’ tkun insuffiċjenti waħedha biex tiddistingwi prodotti li huma qrib ħafna imma xi kultant differenti fil-kwalità; billi għandha ssir dispożizzjoni għal dawn il-każi speċjali għall-possibiltà adizzjonali li jiġu stabbiliti ħtiġiet minimi kompożizzjonali; Billi l-lista ta’ l-ingredjenti li tista’ tintuża fil-fabbrikazzjoni ta’ għalf kompost mhijiex eżawrenti; billi l-Istati Membri huma għalhekk meħtieġa li jippermettu li għalf kompost iffabbrikat fil-Komunità jkun fih ingredjenti apparti minn dawk inklużi fil-lista msemmija hawn fuq basta li dawn il-prodotti ikunu ta’ kwalità tajba, ġenwina u negozjabbli u huma nnominati b’ismijiet speċifiċi li jipprevjenu kull konfużjoni mal-ingredjenti li jikkwalifikaw għall-isem stabbilit fil-livell Komunitarju; Billi l-istabbiliment tal-lista ta’ l-ingredjenti ewlenija normalment użati u kkumerċjalizzati għall-preparazzjoni ta’ l-għalf kompost u l-lista ta’ l-ingredjenti li l-użu tagħhom għandu jkun ipprojbit fil-ġejjieni huma miżuri ta’ natura xjentifika; billi biex tkun iffaċilitata l-adozzjoni ta’ dawn il-miżuri, il-proċedura li tintroduċi kooperazzjoni mill-qrib bejn l-Istati Membri u l-Kummissjoni fi ħdan il-Kumitat Permanenti għall-għalf għandha tkun segwita; Billi, sabiex tkun assigurata konformità mal-ħtiġiet li jikkonċernaw l-għalf kompost, l-Istati Membri għandhom jipprovdu għall-ispezzjonijiet xierqa b’kampjunar mhux biss waqt il-kummerċ imma wkoll waqt il-fabbrikazzjoni ta’ l-għalf; billi l-metodu ta’ l-ispezzjoni ta’ l-aħħar jista’ b’mod partikolari jkopri r-reġistri bil-miktub tal-fabbrikanti, ADOTTA DIN ID-DIRETTIVA: L-Artikolu 1 Id-Direttiva 79/373/KEE hi hawnhekk emendata kif ġej: 1. Il-punt li ġej hu miżjud ma’ l-Artikolu 1(2): "(g) ir-resqien tal-liġijiet ta’ l-Istati Membri li għandhom x’jaqsmu ma’ l-iffurmar, bil-massa jew bil-volum ta’ ċerti prodotti ppakkjati minn qabel." 2. Il-punt li ġej hu miżjud ma’ l-Artikolu 2: "1. il-ħajja minima ta’ magazzinaġġ ta’ l-għalf kompost: dik id-data li sakemm jasal għaliha, taħt il-kondizzjonijiet ta’ magazzinaġġi tajbin, l-għalf iżomm il-proprjetajiet speċifiċi tiegħu." 3. L-Artikolu 5 hu sostitwit b’dan li ġej: "L-Artikolu 5 1. L-Istati Membri għandhom jippreskrivu li għalf kompost ma jistax jiġi kkumerċjalizzat sakemm id-dettalji elenkati hawn taħt, li għandhom ikunu jidhru ċari, jinqraw b’mod ċar u ma jitħassrux u li għalihom il-fabbrikant, dak li jippakkjahom, l-importatur, il-bejjiegħ jew id-distributur stabbilit fi ħdan il-Komunità għandhom jinżammu responsabbi, ikunu murija, fi spazju ipprovdut għal dak l-iskop, fuq il-pakkett, fuq il-kontenitur jew fuq it-tikketta mwaħħla miegħu: (a) id-deskrizzjoni "għalf komplet", "għalf kumplimentari", "għalf minerali", "għalf bl-għasel iswed", "għalf komplet li jissostitwixxi l-ħalib" jew "għalf kumplimentari li jissostitwixxi l-ħalib", kif xieraq; (b) l-ispeċi jew il-kategorija ta’ l-annimal li għalih l-għalf kompost hu intiż; (ċ) direzzjonijiet għall-użu xieraq ta’ l-għalf li jindika l-iskop li għalih l-għalf hu intiż; (d) għall-għalf kompost kollu apparti minn dak intiż għall-annimali miżmuma fid-djar apparti mill-klieb u l-qtates: l-ingredjenti li għandhom ikunu ddikjarati bi qbil mal-Artikolu 5ċ; (e) meta xieraq, id-dikjarazzjonijiet tal-kostitwenti analitiċi fil-każi previsti fil-Parti A ta’ l-Anness; (f) kif relevanti għall-każ, id-dikjarazzjonijiet previsti fil-Parti B ta’ l-Anness fil-kolonni 1, 2 u 3; (g) l-isem jew l-isem tan-negozju u l-indirizz tal-post irreġistrat tan-negozju tal-persuna responsabbli għad-dettalji msemmija f’dan il-paragrafu; (h) il-kwantità netta espressa f’unitajiet ta’ massa fil-każ ta’ prodotti solidi, u f’unitajiet ta’ massa jew f’volum fil-każ ta’ prodotti likwidi; (i) il-ħajja minima ta’ ħażna, li għandha tkun indikata bi qbil ma’ l-Artikolu 5d(1); (j) in-numru tal-lott jekk id-data tal-fabbrikazzjoni ma tkunx mogħtija. 2. L-Istati Membri għandhom jippreskrivu li l-għalf kompost, meta kumerċjalizzat f’tankijiet ambulanti jew f’vetturi simili jew bi qbil mal-Artikolu 4(2), għandu jkollu miegħu dokument li jkun fih id-dettalji msemmija fil-paragrafu 1 ta’ dan l-Artikolu. Għal kwantitajiet żgħar ta’ l-għalf intiż għall-utent finali, dawn id-dettalji jistgħu jitwaslu għall-attenzjoni tax-xerrej permezz ta’ notifika xierqa fil-punt tal-bejgħ. 3. L-Istati Membri għandhom jippreskrivu li, b’konnessjoni mad-dettalji elenkati fil-paragrafu 1, id-dettalji addizzjonali biss li ġejjin jistgħu jitqiegħdu fl-ispazju li hemm referenza dwaru fil-paragrafu 1: (a) il-marka ta’ l-identifikazzjoni jew il-marka tad-ditta tal-persuna responsabbli għad-dettalji tat-tikkettjar; (b) l-isem jew l-isem tan-negozju u l-indirizz jew il-post irreġistrat tan-negozju tal-fabbrikant, jekk dan ma jkunx il-persuna responsabbli għad-dettalji tat-tikkettjar; (ċ) meta xieraq, in-numru tal-lott; (d) il-pajjiż tal-produzzjoni jew tal-fabbrikazzjoni; (e) il-prezz tal-prodott; (f) id-deskrizzjoni jew l-isem tad-ditta tal-prodott; (g) għal għalf kompost intiż għal annimali miżmuma fid-djar apparti minn klieb u qtates: l-ingredjenti li għandhom ikunu ddikjarati bi qbil mal-Artikolu 5c; (h) meta xieraq, id-dettalji li għandhom x’jaqsmu mad-dispożizzjonijiet ta’ l-Artikolu 14(a); (i) indikazzjoni tal-kondizzjoni fiżika ta’ l-għalf jew ta’ l-ipproċessar speċifiku li għadda minnu; (j) meta xieraq, id-dikjarazzjonijiet tal-kostitwenti analitiċi fil-każi previsti fil-parti A ta’ l-Anness; (k) id-dikjarazzjonijiet previsti fil-Parti B ta’ l-Anness fil-kolonni 1, 2 u 4; (l) id-data tal-fabbrikazzjoni li għandha tkun indikata bi qbil mal-Artikolu 5d(2). 4. L-Istati Membri jistgħu, għall-għalf prodott u kkumerċjalizzat fit-territorji tagħhom: (a) jippermettu li d-dettalji speċifikati fil-paragrafu 1(b) sa (f) u (h) jidhru biss f’dokument li jakkumpanjahom; (b) jippreskrivu numru ta’ kodiċi uffiċjali li jippermetti lill-fabbrikant li jkun identifikat meta ta’ l-aħħar ma jkunx responsabbli għad-dettalji tat-tikketti. 5. L-Istati Membri għandhom jippreskrivu li: (a) fil-każ ta’ għalf kompost kostitwit minn mhux aktar minn tliet ingredjenti, id-dettalji msemmija fil-paragrafu 1 (b) u (ċ) m’għandhomx ikunu meħtieġa meta l-ingredjenti użati jidhru b’mod ċar fid-deskrizzjoni; (b) fil-każ ta’ taħlitiet ta’ żrieragħ sħaħ, id-dikjarazzjonijiet msemmija fil-paragrafu 1 (e) u (f) m’għandhomx ikunu meħtieġa; jistgħu, b’danakollu, jkunu pprovduti; (ċ) id-deskrizzjonijiet "għalf komplet" jew "għalf komplimentari" f’dak li għandu x’jaqsam ma għalf intiż għal annimali miżmuma fid-djar apparti minn klieb jew qtates jistgħu jkunu sostitwiti bid-deskrizzjoni "għalf kompost". F’dan il-każ, id-dikjarazzjonijiet meħtieġa jew permissibbli permezz ta’ dan l-Artikolu għandhom ikunu dawk stabbiliti għall-għalf komplet; (d) il-ħajja minima tal-ħażna, il-kwantità netta u n-numru tar-referenza tal-lott jistgħu jiġu mmarkati il-barra mill-ispazju rriservat għad-dettalji tat-tikketti msemmija fil-paragrafu 1; f’dan il-każ, l-espressjonijiet relevanti għandhom ikollhom magħhom indikazzjoni ta’ fejn tidher l -informazzjoni. 6. Għal għalf kompost għal annimali miżmuma fid-djar, id-deskrizzjonijiet: (a) bl-Ingliż "compound feedingstuff", "complimentary feedingstuff", u "complete feedingstuff" jistgħu jkunu mibdula bid-deskrizzjonijiet "compound pet food", "complementary pet food" u "complete pet food" rispettivament; (b) bl-Ispanjol "pienso" jista’ jkun sostitwit bid-deskrizzjoni "alimento"; (ċ) bl-Olandiż "mengvoeder", "aanvullend diervoeder" u "volledig diervoeder" jistgħu jkunu sostitwiti bid-deskrizzjonijiet "samengesteld voeder", "aanvullend samengesteld voeder" u "volledig samengesteld voeder" rispettivament." 4. L-Artikoli 5a u 5b huma mħassra. 5. L-Artikoli li ġejjin huma miżjuda: "L-Artikolu 5ċ 1. Meta d-dikjarazzjoni ta’ l-ingredjenti tkun ipprovduta, l-ingredjenti kollha għandhom jiġu msemmija. 2. Il-lista ta’ l-ingredjenti għandha tkun soġġetta għar-regoli li ġejjin: (a) għalf kompost intiż għal annimali apparti minn annimali miżmuma fid-djar: il-lista ta’ l-ingredjenti f’ordni dixxendenti skond il-piż; (b) għalf kompost intiż għal annimali miżmuma fid-djar: lista ta’ l-ingredjenti li jew tindika l-ammont kontenut jew issemmihom f’ordni dixxendenti skond il-piż. 3. L-ingredjenti għandhom ikunu deskritti bl-ismijiet speċifiċi tagħhom; madankollu, kategoriji li jiġbru ħafna ingredjenti jistgħu jkunu stabbiliti bi qbil ma’ l-Artikolu 10(a); f’dak il-każ, l-indikazzjoni ta’ l-isem speċifiku ta’ l-ingredjent tista’ tkun sostitwita bl-isem tal-kategorija li għaliha jappartjeni l-ingredjent. L-Użu ta’ waħda minn dawn iż-żewġ forom ta’ dikjarazzjonijiet għandu jeskludi l-użu ta’ l-ieħor apparti minn meta wieħed mill-ingredjenti użati ma jkunx jappartjeni għall-ebda mill-kategoriji li jkunu ġew definiti; f’dak il-każ l-ingredjent, nominat mill-isem speċifiku tiegħu, għandu jkun imsemmi fl-ordni ta’ l-importanza skond il-piż relatat għall-kategoriji. 4. Meta l-ebda miżura ma tkun ġiet adottata permezz ta’ l-Artikolu 10(a), l-Istati Membri jistgħu iżommu l-kategoriji ta’ l-ingredjenti li jkunu ddeterminaw u jippermettu l-indikazzjoni ta’ l-ingredjenti biex tkun sostitwita b’dik tal-kategoriji. 5. It-tikkettjar ta’ l-għalf kompost għal annimali miżmuma fid-djar jista’ wkoll jiġbed attenzjoni partikolari għall-preżenza jew għall-kontenut baxx ta’ l-ingredjent wieħed jew iktar li huma aspetti essenzjali tal-karatteristiċi ta’ l-għalf. F’dan il-każ, il-kontenut minimu jew massimu, espress f’termini tal-perċentwali skond il-piż ta’ l-ingredjent(i) inkorporati, għandu jkun indikat b’mod ċar jew biswit id-dikjarazzjoni li tiġbed attenzjoni speċjali għall-ingredjent(i) jew fil-lista ta’ l-ingredjenti jew billi jissemmew l-ingredjent(i) u l-perċentwali skond il-piż ikkonċernat biswit il-kategorija korrispondenti ta’ l-ingredjenti. L-Artikolu 5d 1. Il-ħajja minima tal-ħażna għandha tingħata bl-indikazzjonijiet li ġejjin: - "uża qabel …" segwita bid-data (il-jum, ix-xahar u s-sena) fil-każ ta’ għalf mikrobijoloġiku li jitħassar malajr; - "l-aħjar qabel …" segwita bid-data (x-xahar u s-sena) fil-każ ta’ għalf ieħor. Meta d-dispożizzjonijiet l-oħra tal-Komunità li jikkonċernaw għalf kompost jeħtieġu indikazzjoni ta’ ħajja minima ta’ ħażna, id-data l-aktar kmieni biss għandha tkun indikata. 2. Id-data tal-fabbrikazzjoni għandha tkun espressa kif ġej: "iffabbrikat.… (jiem, xhur, jew sena(snin) qabel id-data ta’ l-iskadenza tal-ħajja minima tal-ħażna indikata". Meta l-Artikolu 5(5)(d) jkun japplika, l-iskrizzjoni msemmija hawn fuq għandha tkun segwita b’indikazzjoni ta’ fejn dik il-ħajja tal-ħażna tkun indikata. L-Artikolu 5e Il-persuna repsonsabbli għad-dettalji tat-tikkettjar ta’ l-għalf kompost tista’ tipprovdi l-informazzjoni b’żieda ma dik meħtieġa permezz ta’ din id-Direttiva. B’danakollu, din l-informazzjoni: - ma tistax tkun innominata biex tindika l-preżenza jew il-kontenut ta’ kostitwenti analitiċi apparti minn dawk li d-dikjarazzjoni tagħhom hemm provvediment dwarhom fl-Artikolu 5, - m’għandhiex tqarraq lill-utent, b’mod partikolari billi tatribwixxi għall-għalf effetti jew proprjetajiet li ma jkunx jippossjedi jew billi tissuġġerrixxi li tippossjedi karatteristiċi speċjali meta fil-fatt l-għalf simili kollu kemm hu jkun jippossjedi dawn il-karatteristiċi, - m’għandhiex tiddikjara li l-għalf jipprevjeni, jittratta jew jikkura xi mard, - għandha tkun irrelatata mal-karatteristiċi oġġettivi jew kwantifikabbli li jistgħu jkunu sostanzjati, - għandha tkun kjarament separata mid-dettalji kollha speċifikati fl-Artikolu 5." 6. L-Artikolu 6 hu sostitwit b’dan li ġej: "L-Artikolu 6 L-Istati Membri għandhom jippreskrivu li d-dispożizzjonijiet ġenerali li jinstabu fil-Parti A ta’ l-Anness għandhom japplikaw għall-kummerċ ta’ għalf kompost." 7. L-Artikoli 7 u 8 huma mħassra. 8. L-Artikolu 10 hu sostitwit bl-Artikoli li ġejjin: "L-Artikolu 10 Bi qbil mal-proċedura stabbilita fl-Artikolu 13 u fid-dawl ta’ l-avvanzi fit-tagħrif xjentifiku u tekniku: (a) il-kategoriji li jiġbru fihom ħafna ingredjenti għandhom ikunu stabbiliti sa mhux iktar tard mit-22 ta’ Jannar 1991; (b) lista mhux esklużiva ta’ l-ingredjenti ewlenija normalment użati u kkummerċjalizzati għall-preparazzjoni ta’ l-għalf kompost intiżi għal speċi apparti milli għall-annimali miżmuma fid-djar għandha tiġi stabbilita; għal kull wieħed mill-prodotti, il-lista għandha tistabilixxi l-isem u d-deskrizzjoni komuni; b’żieda, f’ċerti każi, kompożizzjoni minima ta’ ħtiġiet għandha tkun ukoll stabbilita jekk dawn il-miżuri jinstabu li huma meħtieġa għall-identifikazzjoni aħjar ta’ l-ingredjenti; (ċ) għandha tkun stabbilita lista ta’ l-ingredjenti li l-użu tagħhom hu pprojbit f’għalf kompost għal raġunijiet pubbliċi jew tas-saħħa ta’ l-annimali; (d) il-metodi tal-kalkolazzjoni tal-valur ta’ l-enerġija ta’ l-għalf kompost jistgħu jkunu stabbiliti; (e) emendi għall-Anness u għal-listi msemmija f’(b) u (ċ) hawn fuq għandhom ikunu adottati. L-Artikolu 10a 1. L-Istati Membri għandhom jippreskrivu li l-ingredjenti inklużi fil-lista li hemm referenza dwarha fl-Artikolu 10(b) jistgħu jkunu ddikjarati bħala tali biss permezz ta’ l-ismijiet speċifikati hemhekk u bil-kondizzjoni li huma jkunu korrespondenti għad-deskrizzjonijiet u li jikkonformaw ma’ kull ħtieġa kompożizzjonali minima possibbli kontenuta hemmhekk. 2. Mingħajr preġudizzju għall-miżuri msemmija fl-Artikolu 10(c), l-Istati Membri għandhom ukoll jippermettu l-kummerċ ta’ l-ingredjenti apparti minn dawk ta’ fuq il-lista li hemm referenza dwarha fl-Artikolu 10(b) basta li huma ta’ kwalità tajba, ġenwina u kommerċjabbli u huma ddikjarati permezz ta’ l-ismijiet l-oħra li ma jistgħux iqarrqu bix-xerrej." 9. L-Artikolu 11 hu sostitwit b’dan li ġej: "L-Artikolu 11 Għall-iskopijiet tal-kummerċ bejn l-Istati Membri, id-dettalji msemmija fl-Artikolu 5 għandhom jingħataw mill-inqas f’waħda mil-lingwi nazzjonali jew uffiċjali tal-pajjiż tad-destinazzjoni." 10. L-Artikolu 12 hu sostitwit b’dan li ġej: "L-Artikolu 12 L-Istati Membri għandhom jagħmlu l-arranġamenti kollha meħtieġa għall-ispezzjoni uffiċjali matul il-fabbrikazzjoni jew il-kummerċ, mill-inqas permezz ta’ kampjun, sabiex tkun assigurata l-konformità mal-ħtiġiet ta’ din id-Direttiva." 11. L-Anness hu sostitwit bl-Anness mehmuż ma’ din id-Direttiva. L-Artikolu 2 L-Istati Membri għandhom iġibu fis-seħħ fit-22 ta’ Jannar 1992 il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma’ din id-Direttiva. Għandhom jinfurmaw minnufih lill-Kummissjoni bihom. L-Artikolu 3 Din id-Direttiva hija ndirizzata lill-Istati Membri. Magħmula fi Brussel, fit-22 ta’ Jannar 1990. Għall-Kunsill Il-President M. O’Kennedy [1] ĠU C 178, tas-7.7.1988, p. 4 uĠU C 100, tal-21.4.1989, p. 10. [2] ĠU C 12, tas-16.1.1989, p. 382. [3] ĠU C 23, ta’ l-20.1.1989, p. 10. [4] ĠU L 86, tas-6.4.1979, p. 30. [5] ĠU L 102, ta’ l-14.4.1987, p. 54. [6] ĠU L 213, tal-21.7.1982, p. 27. -------------------------------------------------- L-ANNESS L-ANNESS IL-PARTI A Dispożizzjonijiet ġenerali 1. Il-livelli indikati jew li għandhom ikunu ddikjarati jirrelataw għall-piż ta’ l-għalf kompost, sakemm ma jkunx iddikjarat mod ieħor. 2. Il-kontenut niedi ta’ l-għalf għandu jkun iddikjarat jekk jeċċedi: - 7 % fil-każ ta’ għalf li jissostitwixxi l-ħalib u għalf kompost ieħor b’kontenut ta’ prodott tal-ħalib li jeċċedi l-40 %, - 5 % fil-każ ta’ għalf minerali li ma jkunx fih sostanzi organiċi, - 10 % fil-każ ta’ għalf minerali li jkun fih sostanzi organiċi, - 14 % fil-każ ta’ għalf kompost ieħor. Fil-każ ta’ għalf kompost b’kontenut niedi li ma jeċċedix il-limiti ddikjarati fil-paragrafi t’hawn fuq, dak il-kontenut jista’ wkoll ikun iddikjarat. 3. Il-livell ta’ rmied li ma jinħallx f’aċidu idrokloriku m’għandux jeċċedi 3,3 % tal-kontenut niexef fil-każ ta’ għalf kompost l-aktar minn prodotti sekondarji mir-ross u 2,2 % tal-kontenut niexef fil-każi l-oħrajn. B’danakollu, il-livell 2,2 % jista’ jinqabeż fil-każ ta’: - għalf kompost li jkun fih aġenti minerali awtorizzati li jgħaqqdu, - għalf kompost minerali, - għalf kompost li jkun fih aktar minn 50 % ta’ bċejjeċ tal-pitravi taz-zokkor jew polpa tal-pitravi taz-zokkor, - għalf kompost intiż għal ħut ta’ l-akwakultura b’kontenut ta’ ikel tal-ħut ta’ aktar minn 15 %. basta li l-livell ikun iddikjarat bħala perċentwali ta’ l-għalf. Fil-każ ta għalf kompost b’livell ta’ rmied li ma jinħallx fl-aċidu idrokloriku li ma jeċċedix il-limiti ddikjarati fil-paragrafi t’hawn fuq, dak il-livell jista’ wkoll ikun iddikjarat. 4. Il-livell tal-ħadid f’għalf li jissostitwixxi l-ħalib għal għoġġiela ta’ piż ħaj ta’ anqas minn jew egwali għal 70 kilogramma għandu jkun mill-anqas 30 milligrammi għal kull kilogramma ta’ l-għalf komplet b’kontenut niedi ta’ 12 %. 5. Meta, ma’ l-ispezzjoni uffiċjali permezz ta’ l-Artikolu 12, il-kompożizzjoni ta’ l-għalf kompost apparti milli għal annimali li jinżammu fid-djar ikun jinstab li jvarja mill-kompożizzjoni ddikjarata, it-tolleranzi minimi li ġejjin għandhom ikunu permissibbli, soġġetti għall-Artikolu 3: 5.1. Meta l-kontenut irreġistrat ikun anqas mill-ammont iddikjarat: 5.1.1. Protejina kruda: - 2 unitajiet għal kontenuti ddikjarati ta’ 20 % jew aktar, - 10 % tal-kontenut iddikjarat għall-kontenuti ddikjarati ta’ anqas minn 20 % imma mhux anqas minn 10 %, - unità għall-kontenuti ddikjarati ta’ anqas minn 10 %. 5.1.2. Zokkor totali: - 2 unitajiet għal kontenuti ddikjarati ta’ 20 % jew aktar, - 10 % tal-kontenut iddikjarat għall-kontenuti ddikjarati ta’ anqas minn 20 % imma mhux inqas minn 10 %, - 1 unità għall-kontenuti ddikjarati ta’ anqas minn 10 %. 5.1.3. Lamtu u zokkor totali biż-żieda tal-lamtu: - 2,5 unità għall-kontenuti ddikjarati ta’ 25 % jew aktar, - 10 % tal-kontenut iddikjarat għall-kontenuti ddikjarati ta’ anqas minn 25 % imma mhux inqas minn 10 %, - 1 unità għall-kontenuti ddikjarati ta’ anqas minn 10 %. 5.1.4. Żjut u xaħmijiet krudi: - 1,5 unità għall-kontenuti ddikjarati ta’ 15 % jew aktar, - 10 % tal-kontenut iddikjarat għall-kontenuti ddikjarati ta’ anqas minn 15 % imma mhux inqas minn 8 %, - 0,8 % għall-kontenuti ddikjarati ta’ anqas minn 8 %. 5.1.5. Is-Sodju, il-potassju u l-magnesium (tal-manjesja) - 1,5 unità għall-kontenuti ddikjarati ta’ 15 % jew aktar, - 10 % tal-kontenut iddikjarat għall-kontenuti ddikjarati ta’ anqas minn 15 % imma mhux anqas minn 7,5 %, - 0,75 unità għall-kontenuti ddikjarati ta’ anqas minn 7,5 % imma mhux anqas minn 5 %, - 15 % tal-kontenut iddikjarat għall-kontenuti ddikjarati ta’ anqas minn 5 % imma mhux anqas minn 0,7 %, - 0,1 unità għall-kontenuti ddikjarati ta’ anqas minn 0,7 %. 5.1.6. Il-fosforu u l-kalċju totali: - 1,2 unità għal kontenuti ddikjarati ta’ 16 % jew aktar, - 7,5 % għall-kontenut iddikjarat għal-kontenuti ddikjarati ta’ anqas minn 16 % imma mhux anqas minn 12 %, - 0,9 unità għall-kontenuti ddikjarari ta’ anqas minn 12 % imma mhux anqas minn 6 %, - 15 % tal-kontenut iddikjarat għall-kontenuti ddikjarati ta’ anqas minn 6 % imma mhux anqas minn 1 %, - 0,15 unità għall-kontenuti dikjarati ta’ anqas minn 1 %. 5.1.7. Methionine, lisine u threonine: - 15 % tal-kontenut iddikjarat. 5.1.8. Cystine u tryptophan: - 20 % tal-kontenut iddikjarat. 5.2. Meta l-kontenut irreġistrat huwa aktar mill-ammont iddikjarat: 5.2.1. L-umidità: - 1 unità għall-kontenuti iddikjarati ta’ 10 % jew aktar, - 10 % tal-kontenut iddikjarat għall-kontenuti ddikjarati ta’ anqas minn 10 % imma mhux anqas minn 5 %, - 0,5 unità għall-kontenuti ddikjarati ta’ anqas minn 5 %. 5.2.2. Irmied mhux ipproċessat. - 1 unità għall-kontenuti ddikjarati ta’ 10 % jew aktar, - 10 % tal-kontenut iddikjarat għal-kontenuti ddikjarati ta’ anqas minn 10 % imma mhux anqas minn 5 %, - 0,5 unità għall-kontenuti ddikjarati ta’ anqas minn 5 %. 5.2.3. Il-Fibra mhux ipproċessata: - 1,8 unità għall-kontenuti ddikjarati ta’ 12 % jew aktar, - 15 % tal-kontenut iddikjarat għall-kontenuti ddikjarari ta’ anqas minn 12 % imma mhux anqas minn 6 %, - 0,9 unità għall-kontenuti ddikjarati ta’ anqas minn 6 %. 5.2.4. Irmied li ma jinħallx fl-aċidu idrokloriku: - unità għall-kontenuti ddikjarati ta’ 10 % jew aktar, - 10 % tal-kontenut iddikjarat għall-kontenuti ddikjarati ta’ anqas minn 10 % imma mhux anqas minn 4 %, - 0,4 unità għall-kontenuti ddikjarati ta’ anqas minn 4 %. 5.3. Meta l-varjazzjoni nnutata hija fid-direzzjoni opposta għal dawk msemmija fi 5.1 u 5.2 rispettivament 5.3.1 - proteina kruda, żjut u xaħmijiet krudi, zokkor totali, lamtu: it-tolleranza darbtejn dik permissibbli għal dawn is-sustanzi fi 5.1, - fibri totali fosforiċi, tal-kalċju, tal-potassju, tal-magnesium, tas-sodju, ta’ rmied krud: it-tolleranza hija tlett darbiet dik permissibbli għal dawk is-sustanzi fi 5.1 u 5.2. 6. Meta, ma’ ispezzjoni uffiċjali permezz ta’ l-Artikolu 12, il-kompożizzjoni ta’ l-għalf kompost għall-annimali miżmuma fid-djar tinstab li hija differenti mill-kompożizzjoni ddikjarata, it-tolleranzi minimi segwenti għandhom ikunu permissibbli, soġġetti għall-Artikolu 3: 6.1. Meta l-kontenut irreġistrat huwa anqas mill-kontenut iddikjarat: 6.1.1. Proteina kruda: - 3,2 unità għall-kontenut iddikjarat ta’ 20 % jew aktar, - 16 % tal-kontenut iddikjarat għall-kontenuti ddikjarati ta’ anqas minn 20 % imma mhux anqas minn 12,5 %, - 2 unitajiet għall-kontenuti ddikjarati ta’ anqas minn 12,5 %. 6.1.2. Żjut u xaħmijiet krudi: - 2,5 unità tal-kontenut iddikjarat. 6.2. Meta l-kontenut irreġistrat huwa aktar mill-kontenut iddikjarat: 6.2.1. Umidità: - 3 unitajiet għall-kontenuti ddikjarati ta’ 40 % jew aktar, - 7,5 % tal-kontenut iddikjarat għall-kontenuti ddikjarati ta’ anqas minn 40 % imma mhux anqas minn 20 %, - 1,5 unità għall-kontenuti ddikjarati ta’ anqas minn 20 %. 6.2.2. Irmied krud: - 1,5 unità tal-kontenut iddikjarat. 6.2.3. Fibra kruda: - unità tal-kontenut iddikjarat. 6.3. Meta l-varjazzjoni nnutata hija fid-direzzjoni opposta għal dawk msemmija fi 6.1. u 6.2. rispettivament: 6.3.1. Proteina kruda: - it-tolleranza darbtejn dik permissibbli għal dik is-sustanza fi 6.1.1. 6.3.2. Żjut u xaħmijiet krudi: - tolleranza identika għal dik permissibbli għall-dik is-sustanza fi 6.1.2. 6.3.3. Irmied krud, fibra kruda: - tolleranza tliet darbiet dik permessa għal dawk is-sustanzi fi 6.2.2 u 6.2.3. IL-PARTI B Dikjarazzjoni ta’ kostitwenti analitiċi Għalf | Kostitwenti analitiċi u livelli | Speċi jew kategorija ta’ Annimali | (1) | (2) | Dikjarazzjonijiet obbligatorji bi qbil ma’ l-Artikolu 5(1)(f) | Dikjarazzjonijiet voluntarji bi qbil ma’ l-Artikolu 5(3)(k) | (3) | (4) | Għalf komplet | —Proteina kruda | Annimali apparti milli annimali miżmuma fid-djar apparti minn klieb jew qtates | Annimali miżmuma fid-dar ta’ xort' oħra minn qtates u klieb | | —Żjut u xaħmijiet krudi | | —Fibra kruda | | —Irmied krud | | —Lysine | Majjali | Annimali apparti minn majjali | | —Methionine | Tjur | Annimali apparti minn tjur | | —Cystine | … | L-Annimali kollha | | —Threonine | … | | —Tryptophan | … | | —valur ta’ l-enerġija | … | Tjur (ikkalkolat skond il-metodu KEE) | | … | Majjali u annimali li jixtarru (ikkalkolati bi qbil mal-metodi uffiċjali nazzjonali) | | —Lamtu | … | L-annimali kollha | | —Zokkor totali (bħala sucrose) | … | | —It-total taz-zokkor flimkien mal-lamtu | … | | —Il-Kalċju | … | | —Fosforu | … | | —Is-Sodju | … | | —Magnesium | … | | —Potassju | … | Għalf Kumplimentari — Minerali | —Proteina kruda | … | L-annimali kollha | | —Fibra kruda | … | | —Irmied krud | … | | —Żjut u xaħmijiet krudi | | —Lysine) | … … | | —Methionine | … | | —Cystine | … | | —Threonline | … | | —Tryptophan | … | | —Kalċju | L-annimalikollha | | —Fosforiċi | | —Sodju | | —Magnesium | Annimali li jixtarru | Annimali oħra minbarra dawk li jixtarru | | —Potassju | … | L-annimali kollha | Għalf kumplimentari — bl-għasel iswed | —Proteina kruda | L-Annimali kollha | | —Fibra kruda | | —Zokkor totali (bħala sukrosju) | | —Irmied krud | | —Żjut u xaħmijiet krudi | | —Kalċju | … | L-Annimali kollha | | —Fosforiċi | … | | —Sodju | … | | —Potassju | … … | | —Magnesium ≥ 0,5 % | Annimali li jixtarru | Annimali barra annimali li jixtarru | | < 0,5 % | … | L-Annimali kollha | Għalf komplimentari- Oħrajn | —Proteina kruda | Annimali apparti milli annimali miżmuma fid-djar apparti minn klieb jew qtates | Annimali miżmuma fid-dar ta’ xort' oħra minn qtates u klieb | | —Żjut u xaħmijiet krudi | | —Fibra kruda | | —Irmied krud | | —Kalċju > 5 % | Annimali apparti minn annimali miżmuma fid-djar | Annimali miżmuma fid-djar | | < 5 % | … | L-Annimali kollha | | —Fosforiċi > 2 % | Annimali apparti minn annimali miżmuma fid-djar | Annimali miżmuma fid-djar | | < 2 % | … | L-Annimali kollha | | —Magnesium > 0,5 % | Annimali li jixtarru | Annimali barra minn annimali li jixtarru | | < 0,5 % | … | L-Annimali kollha | | —Sodju | … | | —Potassju | … | | —Valur ta’ l-enerġija | … | Tjur (dikjarazzjoni bi qbil mal-metodi tal-KEE) | | … | Majjali u annimali li jixtarru (dikjarazzjoni skond il-metodu uffiċjali nazzjonali) | | —Lysine | Majjali | Annimali barra l-majjali | | —Methionine | Tjur | Annimali barra t-tjur | | —Cystine | … | L-annimali kollha | | —Threonline | … | | —Tryptophan | … | | —Lamtu | … | | —It-total taz-zokkor (bħala sucrose) | … | | —It-total taz-zokkor flimkien mal-lamtu | … | --------------------------------------------------